title: Gojira
text: Gojira zo ur strollad sonerien death metal euskarat savet e 1996 e Baiona. Godzilla e oa anv ar strollad betek 2001.
  Ar strollad zo ennañ Joe Duplantier kaner ha gitarour, e vreur Mario Duplantier tabouliner, Christian Andreu gitarour ha Jean-Michel Labadie gitarour-boud.
  
  Abaoe m'eo bet savet, Gojira n'en deus morse cheñchet (ar pezh a zo ral evit ur strollad underground), hag en deus embannet pevar albom studio, un albom live, ur single hag un DVD. Ar strollad zo anavezet evit e gomzoù liammet ouzh an endro.
  
  Istor
  
  Penn-kentañ ha Terra Incognita (1996−2002) 
  Gojira a oa bet savet e 1996 e Ondres, e Bro-C'hall, ur gêriadenn e-kichen Baiona, gant ar vreudeur Duplantier (Joe ha Mario) a son ar gitar hag ar batri, ar gitarour Christian Andreu hag ar soner gitar-boud Jean-Michel Labadie. Ar strollad en deus kroget d'ober sonadegoù ha da enrollañ dindan an anv Godzilla ha embannet o deus o demo kentañ : Possessed e 1998. Goude bezañ bet graet sonadegoù gant strolladoù evel Cannibal Corpse, Edge of Sanity, Impaled Nazarene ha Immortal e miz Gwengolo 1999, kudennoù lezennel eon deus rediet Godzilla da cheñch e anv. Choazet o deus Gojira, an doare da skrivañ an euzhvil Godzilla e rōmaji. Dindan an anv nevez e voe embannet o albom kentañ, Terra Incognita, e 2001.
  
  The Link ha From Mars to Sirius (2003−2007) 
  Ar strollad en deus embannet e eil albom studio e 2003, The Link (adembannet e 2007 gant ur son adkempennet hag ul levrig nevez). Goude berzh an daou albom kentañ hag o barregezh war al leurenn, graet o deus un DVD e Bourdel, produet gant Gabriel Editions. Abaoe an 19 a viz Mae 2004, The Link Alive zo bet gwerzet e Bro-C'hall. E 2005, Gojira a divizas sinañ gant Listenable Records evit o sikour da vezañ brudetoc'h e diavaez o bro gant an albom From Mars to Sirius.
  
  Gojira en deus kemeret perzh e sonadegoù Children of Bodom en SUA e 2006, gant Amon Amarth ha Sanctity el lodennoù kentañ. Ouzhpenn da se, Gojira en deus heuliet Trivium er Rouantelezh-Unanet en o sonadegoù europat e 2007 gant Sanctity hag Annihilator. Diwezhatoc'h o deus heuliet Lamb of God en o droiad amerikan gant Trivium ha Machine Head. E fin 2007, kemeret o deus perzh er Radio Rebellion Tour, gant Behemoth ha Job for a Cowboy, hag ivez Beneath the Massacre.
  
  Cavalera Conspiracy ha The Way of All Flesh (2008−Bremañ) 
  Joe Duplantier zo bet pedet gant saverien ar strollad brazilian Sepultura, ar vreudeur Max hag Igor Cavalera, da zont ganto evit o strollad nevez, Cavalera Conspiracy evel soner gitar boud. An albom Inflikted zo bet embannet e miz Meurzh 2008 hag sonadegoù o deus graet e kreizh 2008.
  
  Albom diwezhañ Gojira, The Way of All Flesh zo bet embannet d'ar 14 a viz Here 2008 e Norzhamerika gant Prosthetic Records. D'ar 25 a viz Even 2008, ar strollad en deus disklêriet listenn ar gannaouennoù ha skeudenn ar CD.
  
  Randy Blythe eus ar strollad amerikan Lamb of God en deus kemeret perzh evel kaner war ar ganaouenn Adoration for None.
  
  Pevar mizvezh zo bet rekis evit skrivañ hag enrollañ an albom, ha tri miz evit sonveskañ.
  
  D'ar 17 a viz Meurzh 2009 evoe disklêriet sonadegoù kentañ ar strollad e-unan en Amerika.
  
  Disklêriet o deus d'ar 27 a viz Here 2010 int aet e studio evit kregiñ da enrollañ pevar zitl nevez evit sikour Sea Shepherd.
  
  Doare sonerezh ha temoù ar c'homzoù 
  Diaes eo termeniñ sonerezh Gojira en un doare resis dre ma veskont doareoù disheñvel. En doareoù Death metal (technical death metal dreist-holl) thrash metal, progressive metal ha groove metal e vez renket Gojira peurliesañ. Alies e vezont keñveriet gant strolladoù evel Meshuggah, Mastodon, Sepultura, Neurosis ha Morbid Angel.
  Gojira zo bet awenet gant arzourien Heavy metal evel Death, Morbid Angel, Meshuggah, Metallica, Tool, ha Neurosis.
  
  Doare kanañ Joe zo etre hardcore punk ha growl death. Alies, growloù death metal ha kan sklaer a vez mesket evit krouiñ un disoc'h tagus met heson.
  
  E Baiona e voe desavet izili ar strollad. An endro bras hag an tornaodoù en deus awenet Gojira evit skrivañ komzoù diar-benn an natur hag an Douar. Implij a ra Gojira evit embann e ali diwar-benn ar blanedenn hag an endro.
  
  Izili
  
  Pladennoù
  
  Daveoù 
   
   
   Biography at Allmusic
   Gojira profiled on the White Noise Metal Video Podcast
  
  Notennoù
  
  Strolladoù sonerezh Death metal